Ngə́ bə̄bə́nyāŋ bə́ tɔ̄á fūfulu, m̀bɔ́g yǎ ábə̄ bɔ́ ā wūū, təge ai mɔ́n, ǹkús ényɔ́ á ngāwú wâyəǎn kig lúg mod yǎ á ńsəŋ, mod yǎ á ndá bod mǎnyāŋ ǹnóm a yəan kə ábə̄ nyé a nɔŋɔ́ nyē anə́ ńgāl ǎ ngabɔ nyé bīsíé anə́ ńnōm mǎnyāŋ ā yəan bɔ́. 6Ńtól mān fám ā byé, wâyi tə́bə̄ á məyian mə́ é mānyāŋ á ngāwú, bə́ yōlé fə̄ nyé dzwé díé, abǒg tē dzwé díé lâyǐ kig dzáŋ á Ísraɛ̂l. 7Ngə́ mod ǎ bɔ̄ təge dǐŋ nɔ̌ŋ mīníngá mǎnyāŋ, abǒg tē miníngá mǎnyāŋ tē ǎ yi kə á bənyiá bodo mvíe, á ḿbɛ̄ nyé nâ: “Mǎnyāŋ ǹnóm wama a bɛn wómolo dzwé mānyāŋ á Ísraɛ̂l, ǎ yǐ kig nâ á dzála bisíé bí mānyāŋ ábə ma.” 8Eyɔ̌ŋ te bənyiá bodǒ yā ńnam wóe bálóē nyé bə́ kɔ́bɔ́ ai nyé vədá ngə́ ā kánga, nyé nâ mǎyǐ kig nyé nɔŋ, 9ǹkús mānyāŋ wâyi nyé súbū babi á mís bənyiá bodo, ó sɔ́dí nye eyábág âkǒl, ó túí nye məndən á mvɔ̄m ású ó kādá fə̄ nyé nâ: “Éyə̄ bábɔ é mod ǎ yǐ kig tónē ndá mǎnyāŋ nálā”. 10Ndá dzīē yayi lóeban á Ísraɛ̂l nâ, ndá ényɔ́ bə́ ngásɔ́di eyábág. 11Éyɔŋ mod bân mǎnyāŋ báyídan ngə́ mīníngá mod m̀bɔ́g yǎ étē ā súbū babi nâ a fámi ǹnóm á mɔ́ mə́ é mod a yíd nyé a sama wɔ́, a bǐ nyé á byə́m bí fám, 12bâyi nyé tsíg wɔ́, təge nyé yén ngɔ́l.